สามวันที่ผ่านมา พักผ่อนน้อยมากครับ แล้วก็ดูดบุหรี่จัด นน.ตัว 127 โล มีโรคความดันสูงครับ เช้าวันนี้สังเกตที่ฝ่าเท้าตัวเอง ออกสีคล้ำๆเลยลองเอามือบีบไล่ดูมันเปลี่ยนเป็นสีซีดเหลืองกลับมาเป็นสีเดิมช้า และรุ้สึกว่าผิวตัวเองดูคล้ำลง ทั้งๆที่ไม่ได้ตากแดแ ฝ่ามือเป็นฝ่าออกสีคล้ำ ตอนนี้ก็มึนๆหัว หนักหัวด้านหลังนิดๆ ไม่รู้ว่าเกี่ยวกับการที่อดนอนมาสามคืนหรือป่าวลองวัดชีพจรดู วัดได้ 84 ครั้ง/นาที กินข้าวกินยาเรียบร้อยแล้ว รู้สึกตึงๆที่อกซ้ายนิด ตามข้อพับรู้สึกแปลกๆ มีตึงๆที่หน้าอกฝั่งซ้ายบ่อยๆ อาการเหล่าเกี่ยวกับ โรคปอดไหมครับ ณ ตอนนีี้ยังนอนมึนที่ห้องครับ
สวัสดีค่ะ อาการปลายมือปลายเท้าคล้ำนั้น อาจจะเกิดจากสาเหตุทางหลอดเลือด เช่นหลอดเลือดมีการอุดตัน เลือดไปเลี้ยงส่วนปลายได้ไม่ดีพอ ซึ่งเป็นภาวะทีอันตรายที่ควรได้รับการตรวจเพิ่มเติม แพทย์จะคลำชีพจรและตรวจร่างกายอื่นๆเพื่อดูว่าขาดเลือดจริงหรือไม่ สาเหตุอื่นๆอาจจะเป็นภาวะชั่วคราวที่เกิดเมื่ออยู่ในอากาศเย็นนานๆ หรือเป็นโรคทางผิวหนังบางชนิด การโดนแสงแดดมากเกินไป เป็นต้นส่วนอาการมึนๆ ตึงๆที่อกซ้ายนั้น ยังไม่จำเพาะเจาะจงต่อโรคใดค่ะ โรคปอดนั้นก็มีหลายชนิด มักมาด้วยไอ หอบเหนื่อย เจ็บแน่นหน้าอก หากไม่สบายใจว่าจะมีโรคหัวใจหรือปอดใดซ่อนอยู่หรือไม่ ควรไปรับการตรวจเพิ่มเติมที่รพ.เบื้องต้น ควรจะพักผ่อนให้เพียงพอ งดหรือลดการสูบบุหรี่ รับประทานยาควบคุมความดันให้ดี และออกกำลังกายสม่ำเสมอเพื่อลดน้ำหนักด้วยค่ะ